Document ID: 32007D0166

KOMISJONI OTSUS,
9. jaanuar 2007,
millega võetakse vastu ühenduse inspektorite ja inspekteerimisvahendite loetelu vastavalt nõukogu määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) artikli 28 lõikele 4
(2007/166/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artikli 28 lõiget 4,
võttes arvesse liikmesriikide nimetatud ühenduse inspektorite ja inspekteerimisvahendite loetelu,
ning arvestades järgmist:
(1)
Komisjoni 7. juuli 2006. aasta määruse (EÜ) nr 1042/2006 (milles on sätestatud nõukogu määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) artikli 28 lõigete 3 ja 4 üksikasjalikud rakenduseeskirjad) (2) artikli 6 lõikega 2 nähakse ette, et liikmesriikide teatiste alusel kinnitab komisjon 31. detsembriks 2006 loetelu ühenduse inspektoritest, inspekteerivatest laevadest, lennukitest ja kõikidest muudest inspekteerimisvahenditest, kes tohivad inspekteerida ja mida on lubatud kasutada inspekteerimistel määruse (EÜ) nr 2371/2002 artikli 28 lõike 4 kohaselt.
(2)
Seepärast on vaja võtta vastu määruse (EÜ) nr 2371/2002 artikli 28 lõikega 4 ette nähtud loetelu ühenduse inspektoritest ja inspekteerimisvahenditest.
(3)
Käesolevas otsuses sätestatud meetmed on kooskõlas kalanduse ja vesiviljeluse korralduskomitee arvamusega,
ON TEINUD JÄRGMISE OTSUSE:
Ainus artikkel
Lisas esitatud isikute ja inspekteerimisvahendite loetelu võetakse vastu ühenduse inspektorite ja inspekteerimisvahendite loeteluna määruse (EÜ) nr 2371/2002 artikli 28 lõike 4 kohaste kontrollide läbiviimiseks.
Brüssel, 9. jaanuar 2007

Labels: 15
19
6